
На основу члана 83. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 95/18, 113/17 – др. закон, 95/18 – др. закон, 86/19 – др. закон, 157/20 – др. закон, 123/21 – др. закон и 92/23) и члана 5. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Градска управа за буџет и локални економски развој оглашава
[bookmark: _Hlk168990900]ИНТЕРНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА  У ГРАДСКОЈ УПРАВИ ЗА БУЏЕТ И ЛОКАЛНИ ЕКОНОМСКИ РАЗВОЈ ГРАДА СРЕМСКА МИТРОВИЦА - за радно место Послови пореске контроле и наплате локалних јавних прихода – порески инспектор - извршитељ, разврстано у звање саветник једним извршиоцем на неодређено време
I Орган у којем се радно место попуњава:
Градска управа за буџет и локални економски развој – у Сремској Митровици, ул. Св.Димитрија бр.13

II Радно место које се попуњава:
Послови пореске контроле и наплате локалних јавних прихода – порески инспектор - извршитељ, разврстано у звање саветник једним извршиоцем на неодређено време

III Опис послова радног места: Одговоран је за израду планова редовне и принудне наплате, учествује у припреми методолошког упутства којим се прописују процедуре наплате локалних јавних прихода, спровођење поступка принудне наплате, врши увећање пореског дуга на дан почетка принудне наплате, прибавља информације о покретним стварима и потраживањима пореског обвезника, врши упис заложног права у регистре заложних права, у поступку одлучивања о одлагању плаћања дугованог пореза врши проверу датог средства обезбеђења принудне наплате и проверу вредности (износа) у односу на висину пореског дуга и даје предлог о избору предложених односно доступних средстава обезбеђења и проверава доказе пореског обвезника да је обезбедио одабрано средство обезбеђења, припрема предлог аката којима се поништава споразум, односно укида решење; и приступа наплати из датог средстава обезбеђења слањем обавештења пореском обвезнику или принудном наплатом; стара се о томе да се одбију евентуални захтеви за одлагање плаћања дугованог пореза обвезницима којима су поништени споразуми, односно укинута решења, даје мишљење на захтев пореског обвезника који је закључио уговор о финансијском реструктурирању, врши попис покретних ствари и непокретности, подноси захтев надлежном суду за доношење решења за дозволу уласка у стан или друге просторије, прибавља доказ о непокретности које су својина пореског обвезника од катастра непокретности, подноси захтев за брисање залоге, односно хипотеке и обавештава банку и дужника пореског обвезника и пореског обвезника о престанку важења решења, врши процену пописаних ствари, саставља записник о извршеном попису и процени и одузима пописане покретне ствари, доноси закључак по приговору, обавештава потенцијалне власнике; учествује у одређивању почетне вредности непокретности, припрема решење о утврђеној почетној вредности непокретности, доноси решење по приговору, врши заплену непокретности која није уписана у одговарајући регистар, учествује у продаји непокретности, доноси закључак о одређивању начина продаје, припрема оглас о продаји непокретности, саставља записник о јавном надметању и току непосредне погодбе, припрема решење о продаји непокретности, припрема решење о преносу непокретности у својину града и доставља га пореском обвезнику и катастру непокретности, доставља доказ о намирењу катастру са налогом да се хипотека брише, обавештава надлежни орган да преузме непокретност у државину, -пружа стручну помоћ пореским обвезницима, одговоран је за покретање поступка теренске контроле на основу налога, обавља послове контроле законитости и правилности испуњавања пореских обавеза од стране пореских обвезника и благовремености плаћања локалних јавних прихода, обавља и друге послове по налогу руководиоца Службе или начелника Градске управе.

IV Услови за рад на радном месту:
Стечено високо образовање на студијама другог степена (из научне, односно стручне области у оквиру образовно-научног поља друштвено-хуманистичких наука) на основним академским студијама, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године (у обиму од најмање 240 ЕСПБ) или специјалистичким студијама на факултету и најмање три године радног искуства у струци као и потребне компетенције за обављање послова радног места.

V Место рада:
Сремска Митровица, ул. Светог Димитрија бр.13.

VI Компетенције које се проверавају у изборном поступку:
У изборном поступку се проверавају посебне функционалне компетенције и мотивација за рад на радном месту.

VII Поступак и начин провере компетенција:
- Посебна функционална компетенција за област рада Стручно оперативни послови (технике израде општих, појединачних и других правних и осталих аката) – провераваће се путем усмене симулације (усмено);
- Посебна функционална компетенција за одређено радно место Планска документа, прописи и акта из надлежности и организације   органа (Статут Града Сремска Митровица) провераваће се путем усмене симулације (усмено);
- Посебна функционална компетенција за одређено радно место Прописи из делокруга радног места (Закон о порезима на имовину, Закон о пореском поступку и пореској администрацији, Закон о финансирању локалне самоуправе, Закон о општем управном поступку) провераваће се путем усмене симулације (усмено);
- Процена мотивације за рад на радном месту и прихватање вредности јединице локалне самоуправе провераваће се путем разговора са Комисијом (усмено).
VIII Право учешћа на интерном конкурсу:
На интерном конкурсу могу да учествују службеници запослени на неодређено време у органима Града Сремска Митровица
Право учешћа на интерном конкурсу имају службеници у звању саветник или службеници који испуњавају услове за напредовање у звање саветник.

IX Пријава на интерни конкурс врши се на прописаном обрасцу пријаве
Образац пријаве на овај конкурс може се преузети у Служби  за управљање људским ресурсима у штампаном облику.
Приликом предаје пријаве на интерни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве путем имејла, СМС, телефоном. 

X Рок за подношење пријаве 
Рок за подношење пријаве на интерни конкурс је  8 дана од оглашавања на Огласној табли. Рок почиње да тече од 26.03.2025. године и истиче 02.04.2025. године


XI Начин подношења пријаве на интерни конкурс:
Подношење непосредно на писарници органа Града, Св.Димитрија бр.13, Сремска Митровица са назнаком „Пријава на интерни конкурс Градске управе за буџет и локални економски развој за попуњавање радног места Послови пореске контроле и наплате локалних јавних прихода – порески инспектор - извршитељ ” 

XII Докази који се прилажу уз пријаву на конкурс:
1. /////


XIII Докази који се достављају током изборног поступка
1. Оверена фотокопија дипломе којом се потврђује стручна спрема;
2. Оригинал или оверена фотокопија доказа о положеном државном стручном испиту односно стручном испиту за рад у државним органима / доказа о положеном правосудном испиту;
3. Оригинал или оверена фотокопија доказа о радном искуству у струци (потврде, решења и други акти којима се доказује на којим пословима, са којом стручном спремом и у којем периоду је стечено радно искуство);
4. Оригинал или оверена фотокопија решења о распоређивању или решења да је службеник нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.

XIV Место, дан и време када ће се спровести изборни поступак:
Изборни поступак ће се спроводити почев од 08.04.2025. године, са почетком у 09:00 часова, у сали 2 Градске куће, ул. Св.Димитрија бр.13 у Сремској Митровици, о чему ће кандидати бити обавештени путем имејла односно телефоном. 

XV Лице које је задужено за давање обавештења о интерном конкурсу: Јелена Ђонлић, Служба за управљање људским ресурсима, телефон: 022/2015-2089



[bookmark: _Hlk153987533]* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављен је на огласној табли органа Града  и на веб презентацији www.sresmkamitrovica.org.rs .

